《送曹季材赴京师因寄刘子宪助教 其二》
元代·贝琼

最爱刘公干，同为太学师。班联金马客，兴在玉台诗。

地阔双鱼断，天空一雁驰。惟看千里月，夜夜独相思。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。